Foto's van Porterville. Linksbo: Kerkgebou van die Moedergemeente. Regsbo: 'n Smouswinkel op die dorp. Middellinks: Historiese woning in die hoofstraat. Onder: Die dorp se hoofstraat.
Porterville is 'n dorp in die Wes-Kaap om die Bergrivier Munisipaliteit, aan die voet van die Olifantsrivierberge, 27 km suidoos van Piketberg en 155 km noordoos van Kaapstad.
Porterville se munisipale raad het in 1969 'n wapenverlening van die Kaaplandse provinsiale administrateur verkry: In goud, 'n golwende blou dwarsbalk in die skildhoof regs vergesel van 'n rooi disablom en oor alles heen 'n horing van oorvloed van silwer waaruit 'n geblaarde druiwetros en koringare van natuurlike kleur kom. Die helmteken was 'n olifant, en die wapenspreuk "Felicitas et justitia". Die wapen is in 1972 by die Buro vir Heraldiek geregistreer.